CELEX: 62018TA0387
Language: lt
Date: 2020-02-13 00:00:00
Title: Byla T-387/18: 2020 m. vasario 13 d. Bendrojo Teismo sprendimas byloje Delta-Sport / EUIPO – Delta Enterprise (DELTA SPORT) (Europos Sąjungos prekių ženklas – Protesto procedūra – Vaizdinio Europos Sąjungos prekių ženklo DELTA SPORT paraiška – Ankstesnis žodinis Ispanijos prekių ženklas COLCHON DELTA – Ankstesnis vaizdinis Europos Sąjungos prekių ženklas DELTA – Santykinis atmetimo pagrindas – Prekių panašumas – Žymenų panašumas – Galimybė supainioti – Reglamento (ES) 2017/1001 8 straipsnio 1 dalies b punktas)

30.3.2020   
            
            
               LT
            
            
               Europos Sąjungos oficialusis leidinys
            
            
               C 103/28
            
         
      2020 m. vasario 13 d. Bendrojo Teismo sprendimas byloje Delta-Sport / EUIPO – Delta Enterprise (DELTA SPORT)
      
      (Byla T-387/18) (1)
      
      (Europos Sąjungos prekių ženklas - Protesto procedūra - Vaizdinio Europos Sąjungos prekių ženklo DELTA SPORT paraiška - Ankstesnis žodinis Ispanijos prekių ženklas COLCHON DELTA - Ankstesnis vaizdinis Europos Sąjungos prekių ženklas DELTA - Santykinis atmetimo pagrindas - Prekių panašumas - Žymenų panašumas - Galimybė supainioti - Reglamento (ES) 2017/1001 8 straipsnio 1 dalies b punktas)
      (2020/C 103/39)
      Proceso kalba: anglų
      
         Šalys
      
      
         Ieškovė: Delta-Sport Handelskontor GmbH (Hamburgas, Vokietija), atstovaujama advokato M. Krogmann
      
         Atsakovė: Europos Sąjungos intelektinės nuosavybės tarnyba (EUIPO), atstovaujama J. Ivanausko ir H. O’Neill
      
         Kita procedūros EUIPO apeliacinėje taryboje šalis, įstojusi į bylą Bendrajame Teisme: Delta Enterprise Corp. (Niujorkas, Niujorkas, Jungtinės Valstijos), atstovaujama advokatės M. Decker
      
         Dalykas
      
      Ieškinys dėl 2018 m. balandžio 17 d. EUIPO penktosios apeliacinės tarybos sprendimo (byla R 1894/2017-5), susijusio su protesto procedūra tarp Delta Enterprise ir Delta-Sport Handelskontor.
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Įpareigoti Delta-Sport Handelskontor GmbH padengti EUIPO ir Delta Enterprise Corp. su šiuo procesu susijusias bylinėjimosi išlaidas.
               
            
         (1)  OL C 285, 2018 8 13.